CELEX: 62013CN0129
Language: el
Date: 2013-03-18 00:00:00
Title: Υπόθεση C-129/13: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 18 Μαρτίου 2013 — Kamino International Logistics BV κατά Staatssecretaris van Financiën

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/11
            
         Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 18 Μαρτίου 2013 — Kamino International Logistics BV κατά Staatssecretaris van Financiën
   (Υπόθεση C-129/13)
   2013/C 171/22
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείουσα: Kamino International Logistics BV
   
      Αναιρεσίβλητος: Staatssecretaris van Financiën
   
      Προδικαστικά ερωτήματα
   
   
               1)
            
            
               Έχει η κατά το ευρωπαϊκό δίκαιο αρχή του σεβασμού από τη διοίκηση των δικαιωμάτων άμυνας άμεση εφαρμογή από τον εθνικό δικαστή;
            
         
               2)
            
            
               Σε περίπτωση καταφατικής απαντήσεως στο ερώτημα 1:
               
                           α)
                        
                        
                           Πρέπει η κατά το ευρωπαϊκό δίκαιο αρχή του σεβασμού των δικαιωμάτων άμυνας από τη διοίκηση να ερμηνευθεί υπό την έννοια ότι η αρχή αυτή παραβιάζεται αν ο αποδέκτης σχεδιαζόμενης αποφάσεως ναι μεν δεν ακούστηκε πριν η διοίκηση λάβει έναντι αυτού βλαπτικό μέτρο, πλην όμως σε μεταγενέστερο διοικητικό στάδιο (ενστάσεως), το οποίο προηγήθηκε της ασκήσεως προσφυγής ενώπιον του εθνικού δικαστή, η διοίκηση του παρέσχε τη δυνατότητα να ακουστεί;
                        
                     
                           β)
                        
                        
                           Πρέπει να καθορίζονται από το εθνικό δίκαιο οι νομικές συνέπειες της από τη διοίκηση παραβιάσεως της κατά το ευρωπαϊκό δίκαιο αρχής του σεβασμού των δικαιωμάτων άμυνας;
                        
                     
         
               3)
            
            
               Σε περίπτωση αρνητικής απαντήσεως στο ερώτημα 2β, ποιες περιστάσεις δύναται ο εθνικός δικαστής να λάβει υπόψη κατά τον καθορισμό των νομικών συνεπειών, και ειδικότερα δύναται να λάβει υπόψη το αν έχει αποδειχθεί ότι η διαδικασία θα είχε διαφορετική έκβαση χωρίς την από τη διοίκηση παραβίαση της κατά το ευρωπαϊκό δίκαιο αρχής του σεβασμού των δικαιωμάτων άμυνας;